Diari Oficial de la Generalitat Valenciana


Sumari del DOGV 7132, del 16-10-2013 (2013/9743)

RESOLUCIÓ de 18 de setembre de 2013, del rector de la Universitat d'Alacant, sobre creació i modificació de fitxers de dades de caràcter personal.
--------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2013/09/18/(1)/dof/vci/html**

### Dades del document

Número de DOGV
:   7132

Data del DOGV
:   16-10-2013

Secció del DOGV
:   I. DISPOSICIONS GENERALS

Número del document
:   2013/9743


Data del document
:   18-09-2013

Organisme emissor
:   Universitat d'Alacant

Tipus de document
:   Resolució

Correcció d'errades

 Descriptors 

:   * Universitat d'Alacant
    * universitat
    * dades personals
    * legislació
    * base de dades

RESOLUCIÓ de 18 de setembre de 2013, del rector de la Universitat d'Alacant, sobre creació i modificació de fitxers de dades de caràcter personal. [2013/9743]  
L'article 20 de la Llei Orgànica 15/1999, del 13 de desembre, de Protecció de Dades de Caràcter Personal (BOE 298, de 14 de desembre), estableix que la creació i modificació dels fitxers de les administracions públiques només es podrà fer mitjançant disposició general publicada en el diari oficial corresponent.  
A la Universitat d'Alacant s'han creat nous fitxers i modificat d'altres per a adaptar-los tant a les noves necessitats sorgides com al vigent Reial Decret 1720/2007, del 21 de desembre, de desenvolupament de la llei orgànica ja esmentada (BOE 17, 19.01.2008).  
En virtut d'això, aquest Rectorat resol:  
  
Primer. Creació de fitxers  
Aprovar la creació dels fitxers que conté l'annex I d'aquesta resolució.  
  
Segon. Modificació de fitxers   
Aprovar la modificació dels fitxers que es detallen en l'annex II d'aquesta disposició, creats mitjançant resolució rectoral d'aquesta Universitat, de 17 de desembre de 2002 (DOGV 4418 i 4466, de 15 de gener i 21 de març de 2003) i 8 de gener de 2009 (DOGV 5942, de 28 de gener), per la qual es regulen fitxers automatitzats de dades de caràcter personal.  
  
Tercer. Mesures de seguretat  
Els responsables dels fitxers i tractaments han d'adoptar les mesures d'índole tècnica i organitzatives necessàries per a garantir la seguretat de les dades de caràcter personal que s'hi recullen i per a evitar-ne l'alteració, pèrdua, tractament o accés no autoritzat, tenint en compte l'estat de la tecnologia, la naturalesa de les dades emmagatzemades i els riscos a què estan exposades, provinguen de l'acció humana o del medi físic o natural. Per a fer-ho, elaborarà i implantarà la normativa de seguretat, ajustada al nivell de seguretat que requereix cada fitxer, mitjançant un document d'obligat compliment per al personal amb accés a les dades de caràcter personal i als sistemes d'informació, en els termes que recull el Reial Decret 1720/2007, esmentat més amunt.   
  
  
Quart. Drets d'accés, rectificació, cancelació i oposició  
Els interessats tindran dret a l'accés, rectificació, cancelació i oposició de les seues dades de caràcter personal contingudes en els fitxers, en la forma prevista en la Llei Orgànica 15/1999 i Reial Decret 1720/2007, assenyalats, així com en l'altra normativa aplicable. Els drets esmentats s'exerciran davant de la Gerència de la Universitat d'Alacant. En el cas del fitxer del Defensor o Defensora Universitari, davant d'aquest mateix òrgan.   
  
Cinquè. Cessions de dades  
Els responsables dels fitxers o tractaments recordaran expressament als cessionaris de les dades la seua obligació de no utilitzar-les per a altres finalitats que no siguen les que van ser solicitades i de l'observança del que disposa la Llei Orgànica 15/1999 i normativa de desenvolupament.  
  
Sisè. Entrada en vigor  
Aquesta resolució entrarà en vigor l'endemà de publicar-se en el Diari Oficial de la Comunitat Valenciana.  
  
Alacant, 18 de setembre de 2013.- El rector: Manuel Palomar Sanz.  
  
  
  
  
  
  
ANNEX I  
Fitxers que es creen  
  
Fitxer Defensor o Defensora Universitari   
  
Finalitat i usos previstos: tramitació i resolució de queixes al Defensor Universitari.  
Persones o colectius dels quals s'obtenen les dades o que estan obligats a subministrar-les: membres de la comunitat universitària.   
Procediment de recollida de les dades: format paper i transmissió electrònica.  
Estructura bàsica del fitxer i descripció de les dades recollides: dades de caràcter identificatiu, acadèmiques, professionals.  
Cessions de dades previstes: Defensor/a de el Poble o Síndic/a de Greuges.  
Òrgan responsable del fitxer i davant del qual es poden exercir els drets d'accés, rectificació, cancelació i oposició: Defensor Universitari.  
Mesures de seguretat: nivell bàsic.  
  
  
Fitxer Automatitzat de Cites del Gabinet d'Alimentació i Nutrició  
  
Finalitat i usos previstos: gestió de cites per al servei d'avaluació i assessorament nutricional i dietètic individualitzat i personalitzat als membres de la comunitat universitària.  
Persones o colectius dels quals s'obtenen les dades o que estan obligats a subministrar-les: membres de la comunitat universitària.  
Procediment de recollida de les dades: de forma telemàtica.  
Estructura bàsica del fitxer i descripció de les dades recollides: dades de caràcter identificatiu, acadèmiques, professionals.  
Cessions de dades previstes: cap.  
Òrgan responsable del fitxer i davant del qual es poden exercir els drets d'accés, rectificació, cancelació i oposició: Gerència de la Universitat.  
Mesures de seguretat: nivell bàsic.  
  
  
Fitxer no Automatitzat d'Usuaris del Gabinet d'Alimentació i Nutrició  
  
Finalitat i usos previstos: oferir un servei d'avaluació i assessorament nutricional i dietètic individualitzat i personalitzat als membres de la comunitat universitària.  
Persones o colectius dels quals s'obtenen les dades o que estan obligats a subministrar-les: membres de la comunitat universitària.  
Procediment de recollida de les dades: paper.  
Estructura bàsica del fitxer i descripció de les dades recollides: dades de caràcter identificatiu, de característiques personals i socials.  
Cessions de dades previstes: cap.  
Òrgan responsable del fitxer i davant del qual es poden exercir els drets d'accés, rectificació, cancelació i oposició: Gerència de la Universitat.  
Mesures de seguretat: nivell alt.  
  
  
Fitxer Multimèdia  
  
Finalitat i usos previstos: emmagatzematge de la producció multimèdia de les unitats de la Universitat (materials docents, activitats acadèmiques públiques, propaganda institucional).  
Persones o colectius dels quals s'obtenen les dades o que estan obligats a subministrar-les: autors dels materials i persones que, de manera directa o indirecta, apareixen en els enregistraments d'activitats acadèmiques o institucionals).  
Procediment de recollida de les dades: transmissió electrònica.  
Estructura bàsica del fitxer i descripció de les dades recollides: dades de caràcter identificatiu, acadèmiques i professionals.  
Cessions de dades previstes: dels materials docents als estudiants, de les activitats acadèmiques públiques i propaganda institucional al públic en general.   
Òrgan responsable del fitxer i davant del qual es poden exercir els drets d'accés, rectificació, cancelació i oposició: Gerència de la Universitat.  
Mesures de seguretat: nivell bàsic.  
  
  
Fitxer Dosimetria   
  
Finalitat i usos previstos: gestió de solicituds de llicència de capacitació expedides pel Consell de Seguretat Nuclear, control dosimètric i sanitari del personal exposat a radiacions ionitzants en la Universitat i altes d'usuaris autoritzats del laboratori de radioisòtops.  
  
Persones o colectius dels quals s'obtenen les dades o que estan obligats a subministrar-les: persones exposades a radiacions ionitzants a la Universitat.  
Procediment de recollida de les dades: transmissió electrònica i paper.  
Estructura bàsica del fitxer i descripció de les dades recollides: dades identificatives, de característiques personals, acadèmiques i professionals.  
Cessions de dades previstes: Consell de Seguretat Nuclear, Conselleria d'Infraestructures i Transports, Centre de Coordinació d'Emergències-Seguretat Radiològica de València, Centre de Dosimetria de Barcelona i Servei de Prevenció de la Universitat.   
Òrgan responsable del fitxer i davant del qual es poden exercir els drets d'accés, rectificació, cancelació i oposició: Gerència de la Universitat.  
Mesures de seguretat: nivell alt.  
  
  
ANNEX II  
Fitxers que es modifiquen  
  
Fitxer Servei Jurídic  
  
Finalitat i usos previstos: gestió d'assumptes del servei jurídic relacionats amb informes i recursos.  
Persones o colectius dels quals s'obtenen les dades o que estan obligats a subministrar-les: càrrecs institucionals i persones físiques i jurídiques interessades o afectades pels assumptes que es porten en el Servei Jurídic, procuradors i advocats externs.  
Procediment de recollida de les dades: format paper i transmissió electrònica.  
Estructura bàsica del fitxer i descripció de les dades recollides: dades de caràcter identificatiu, acadèmiques, professionals, economicofinanceres, comissió d'infraccions penals i administratives.  
Cessions de dades previstes: autoritats judicials.  
Òrgan responsable del fitxer i davant del qual es poden exercir els drets d'accés, rectificació, cancelació i oposició: Gerència de la Universitat.   
Mesures de seguretat: nivell mitjà.  
  
  
Fitxer d'Estudiants  
  
Finalitat i usos previstos: gestió administrativa i acadèmica d'estudiants de la Universitat d'Alacant (UA), proves d'accés a la universitat i de reconeixement de títols estrangers. Gestió administrativa d'activitats d'alumnes externs en la UA. Informació sobre activitats i serveis que presta la UA i entitats creades per aquesta. Formació i orientació per a l'ocupació.  
Persones o colectius dels quals s'obtenen les dades o que estan obligats a subministrar-les: solicitants d'ingrés o de prestacions de serveis a la UA, estudiants, altres entitats de la UA, altres universitats i administracions públiques.  
Procediment de recollida de les dades: format paper i transmissió electrònica.  
Estructura bàsica del fitxer i descripció de les dades recollides: dades de caràcter identificatiu, acadèmics, economicofinancers i salut.  
  
Cessions de dades previstes: Ministeri d'Educació, Política Social i Esports, Ministeri de Ciència i Innovació, Conselleria d'Educació, universitats, Agència Estatal d'Administració Tributària, ajuntaments, entitats bancàries, entitats de realització de pràctiques, entitats asseguradores i entitats creades per la UA.  
Òrgan responsable del fitxer i davant del qual es poden exercir els drets d'accés, rectificació, cancelació i oposició: Gerència de la Universitat.   
Mesures de seguretat: nivell mitjà.  
  
  
Fitxer de Personal  
  
Finalitat i usos previstos: selecció de personal, gestió administrativa i acadèmica d'assumptes que afecten el personal de la Universitat d'Alacant (UA), informació sobre activitats i serveis que presta la UA i entitats creades per aquesta.   
Persones o colectius dels quals s'obtenen les dades o que estan obligats a subministrar-les: participants en processos selectius, personal docent i investigador i d'administració i serveis, fonts accessibles al públic, butlletins oficials, altres universitats i administracions públiques.   
  
Procediment de recollida de les dades: format paper i transmissió electrònica.   
Estructura bàsica del fitxer i descripció de les dades recollides: dades de caràcter identificatiu, acadèmiques i professionals, economicofinanceres, sindicals i salut.  
Cessions de dades previstes: Ministeri d'Educació, Política Social i Esports, Ministeri de Ciència i Innovació, Conselleria d'Educació, universitats, sindicats, Seguretat Social, mutualitats de funcionaris, entitats bancàries colaboradores, entitats asseguradores, Agència Estatal d'Administració Tributària i entitats creades per la UA.   
  
Òrgan responsable del fitxer i davant del qual es poden exercir els drets d'accés, rectificació, cancelació i oposició: Gerència de la Universitat.   
Mesures de seguretat: nivell mitjà.   
  
  
Fitxer de Proveïdors i Facturació  
  
Finalitat i usos previstos: gestió administrativa de proveïdors i facturació.   
Persones o colectius dels quals s'obtenen les dades o que estan obligats a subministrar-les: proveïdors i tercers amb els quals hi haja vinculació juridicocontractual.   
Procediment de recollida de les dades: format paper i transmissió electrònica.   
Estructura bàsica del fitxer i descripció de les dades recollides: dades de caràcter identificatiu, economicofinancers i de transaccions.   
  
Cessions de dades previstes: entitats bancàries colaboradores, Agència Estatal d'Administració Tributària i entitats auditores.   
Òrgan responsable del fitxer i davant del qual es poden exercir els drets d'accés, rectificació, cancelació i oposició: Gerència de la Universitat.   
Mesures de seguretat: nivell bàsic.   
  
  
Fitxer de Registre General  
  
Finalitat i usos previstos: registre de la documentació d'entrades i eixides de la Universitat.  
Persones o colectius dels quals s'obtenen les dades o que estan obligats a subministrar-les: persones físiques i jurídiques que es relacionen amb la UA.   
Procediment de recollida de les dades: format paper i transmissió electrònica.   
Estructura bàsica del fitxer i descripció de les dades recollides: dades de caràcter identificatiu, acadèmiques i professionals, economicofinanceres, circumstàncies socials, informació comercial i dades de transaccions.   
Cessions de dades previstes: cap.   
Òrgan responsable del fitxer i davant del qual es poden exercir els drets d'accés, rectificació, cancelació i oposició: Gerència de la Universitat.   
Mesures de seguretat: nivell bàsic.   
  
  
Fitxer d'Usuaris Externs  
  
Finalitat i usos previstos: gestió administrativa de serveis a usuaris externs de les instalacions i serveis universitaris.   
Persones o colectius dels quals s'obtenen les dades o que estan obligats a subministrar-les: persones alienes a la comunitat universitària interessades en l'ús de les seues instalacions i serveis.   
Procediment de recollida de les dades: format paper i transmissió electrònica.   
Estructura bàsica del fitxer i descripció de les dades recollides: dades de caràcter identificatiu i econòmiques.   
Cessions de dades previstes: cap.   
Òrgan responsable del fitxer i davant del qual es poden exercir els drets d'accés, rectificació, cancelació i oposició: Gerència de la Universitat.  
Mesures de seguretat: nivell bàsic.  
  
  
Fitxer Automatitzat de Servei Mèdic  
  
Finalitat i usos previstos: prestació de serveis sanitaris a la comunitat universitària. Prevenció de riscos laborals.  
Persones o colectius dels quals s'obtenen les dades o que estan obligats a subministrar-les: membres de la comunitat universitària.  
Procediment de recollida de les dades: enquestes o entrevistes.  
Estructura bàsica del fitxer i descripció de les dades recollides: dades de caràcter identificatiu, acadèmiques i professionals, de circumstàncies socials i de salut.   
Cessions de dades previstes: Agència Valenciana de Salut.  
Òrgan responsable del fitxer i davant del qual es poden exercir els drets d'accés, rectificació, cancelació i oposició: Gerència de la Universitat.  
Mesures de seguretat: nivell alt.


Còpia Permalink ELI